
SOCIALINĖS PARAMOS SKYRIAUS SPECIALISTO 
PAREIGYBĖS APRAŠYMAS

1. Socialinės paramos skyriaus specialistas yra darbuotojas, dirbantis pagal darbo sutartį ir priskiriamas trečiai pareigybių grupei.
2. Pareigybės lygis – A2.
	

II SKYRIUS
SPECIALIEJI REIKALAVIMAI ŠIAS PAREIGAS EINANČIAM DARBUOTOJUI

	3. Specialistas, einantis šias pareigas, turi atitikti šiuos specialiuosius reikalavimus:
	3.1. turėti ne žemesnį kaip aukštąjį universitetinį arba jam prilygintą socialinio darbo studijų krypties, arba ekonomikos studijų krypties, arba viešojo administravimo studijų krypties arba vadybos studijų krypties išsilavinimą su bakalauro kvalifikaciniu laipsniu;
	3.2. būti susipažinęs ir gebėti taikyti Lietuvos Respublikos įstatymus, Vyriausybės nutarimus, kitus teisės aktus, reglamentuojančius viešąjį administravimą, vietos savivaldą. Išmanyti Piniginės socialinės paramos nepasiturintiems gyventojams, Išmokų vaikams, Socialinės paramos mokiniams, Lietuvos Respublikos socialinių paslaugų įstatymą ir kitus socialines paslaugas reglamentuojančiais teisės aktus, asmens duomenų teisinės apsaugos įstatymus, Dokumentų rengimo, Dokumentų tvarkymo ir apskaitos taisykles ir kitus teisės aktus, reglamentuojančius Socialinės paramos skyriaus (toliau – skyriaus) veiklą;
3.3. turėti ne mažesnę kaip 1 metų administracinio darbo patirtį;
	3.4. gebėti:
	3.4.1. savarankiškai planuoti ir organizuoti savo veiklą;
	3.4.2. analitiškai vertinti ir apibendrinti socialines problemas, savarankiškai priimti sprendimus, bendrauti, bendradarbiauti ir dirbti komandoje;
	3.4.3. sklandžiai dėstyti mintis raštu ir žodžiu;
3.4.4. profesionaliai, mandagiai ir pagarbiai bendrauti su įvairių socialinių grupių asmenimis, išklausyti gyventoją, išsiaiškinti jo poreikius, aiškiai ir suprantamai pateikti informaciją bei tinkamai reaguoti į sudėtingas bendravimo situacijas;
	3.5. mokėti:
	3.5.1. valdyti, analizuoti ir apibendrinti informaciją, rengti ataskaitas, vidaus teisės aktus bei išvadas;
	3.5.2. dirbti „Microsoft Office“ kompiuterio programiniu paketu.

III SKYRIUS
ŠIAS PAREIGAS EINANČIO DARBUOTOJO FUNKCIJOS

	4. Šias pareigas einantis specialistas vykdo šias funkcijas:	
4.1. registruoja skyriaus gaunamus ir siunčiamus dokumentus dokumentų valdymo sistemoje „Avilys“, kuria rezoliucijų projektus ir užduotis;
4.2. asmenims, įstaigoms, įmonėms ar organizacijoms prašant išduoda pažymas apie asmens gaunamas išmokas, suteiktą kitą socialinę paramą;
4.3. registruoja gyventojus apskaitos sistemoje „Parama“ priėmimui pas specialistus socialinės paramos klausimais;
4.4. tikrina dokumentų nuorašų atitiktį pateiktiems originalams ir teisės aktų nustatyta tvarka juos tvirtina;
4.5. siunčia sveikinimus jubiliatams, organizuoja ir koordinuoja sveikinimų bei atvirukų užsakymą; 	
4.6. rengia paklausimus ir atsakymus įmonėms, įstaigoms ir organizacijoms socialinių išmokų bei kompensacijų, socialinių paslaugų klausimais;	
4.7. konsultuoja asmenis, įmones, įstaigas ir organizacijas pagal savo kompetenciją socialinių išmokų ir kompensacijų gavimo, socialinių paslaugų klausimais;	
4.8. užtikrina tinkamą pirminį gyventojų aptarnavimą skyriaus priimamajame: mandagiai, pagarbiai ir profesionaliai bendrauja su atvykusiais asmenimis, išklauso juos ir išsiaiškina kreipimosi tikslą bei poreikį;
4.9. teikia gyventojams pirminę, aiškią, tikslią ir suprantamą informaciją apie savivaldybėje administruojamas socialines išmokas, kompensacijas, kitą socialinę paramą ir socialines paslaugas, jų gavimo sąlygas, kreipimosi tvarką, reikalingus dokumentus bei už šių klausimų nagrinėjimą atsakingus specialistus;
4.10. teikia gyventojams pirminę informaciją apie būsto pritaikymo asmenims su negalia galimybes, pagrindinius reikalavimus, prašymo pateikimo tvarką, reikalingus dokumentus ir už šį procesą atsakingus specialistus;
4.11. kai gyventojo klausimui išnagrinėti reikalingas individualus vertinimas ar specializuota konsultacija, nukreipia gyventoją pas kompetentingą skyriaus specialistą ir, kai įmanoma, padeda užregistruoti konsultaciją ar vizitą.
4.12. kai gyventojui reikalingam atsakymui pateikti trūksta informacijos, kreipiasi į kompetentingą specialistą dėl informacijos patikslinimo ir užtikrina grįžtamąjį ryšį su gyventoju. Jei atsakymo negali pateikti iš karto, informuoja gyventoją apie atsakymo pateikimo terminą ir patikslintą informaciją pateikia ne vėliau kaip per vieną darbo dieną, o jei klausimui išnagrinėti reikia daugiau laiko – informuoja gyventoją apie tai ir paaiškina tolesnę klausimo nagrinėjimo eigą.
4.13. bendraudamas su gyventoju, įsitikina, ar pateikta informacija yra suprasta, ar gyventojui aišku, kokių veiksmų reikia imtis toliau, kur kreiptis ir kokius dokumentus pateikti; prireikus informaciją paaiškina pakartotinai arba nukreipia pas atsakingą specialistą;
4.14. teikia informaciją aiškia, taisyklinga ir suprantama kalba, remiasi patikrinta bei aktualia informacija;
4.15. laikosi pagarbos, nešališkumo, konfidencialumo ir nediskriminavimo principų, atsižvelgia į gyventojo individualią situaciją, amžių, negalią ir informacijos supratimo ar bendravimo poreikius;
4.16. sudėtingose bendravimo situacijose išlieka ramus ir profesionalus, siekia išsiaiškinti gyventojo poreikį ir konstruktyviai spręsti situaciją, o prireikus kreipiasi į kompetentingą specialistą ar skyriaus vedėją;
4.17. seka aktualią informaciją apie socialines išmokas, kompensacijas, socialines paslaugas ir būsto pritaikymą asmenims su negalia, susipažįsta su šiose srityse taikomų teisės aktų bei skyriaus darbo tvarkos pakeitimais;
4.18. organizuoja archyvinių bylų parengimą pagal dokumentų tvarkymą ir apskaitą reglamentuojančių teisės aktų reikalavimus ir nustatytu laiku parengtas bylas perduoda savivaldybės archyvui;
4.19. atsako už skyriaus siunčiamų dokumentų išsiuntimą nustatyta tvarka paštu, elektroniniu paštu, per epristatymas.lt sistemą ir kitais būdais;
4.20. organizuoja skyriaus aprūpinimą spausdintuvų kasetėmis ir kanceliarinėmis prekėmis;
4.21. esant poreikiui inventorizuoja skyriui priskirtą trumpalaikį ir ilgalaikį turtą, rengia dokumentus sugedusio ar nusidėvėjusio ir netinkamo naudojimui turto nurašymui;
4.22. pavaduoja kitą darbuotoją jo tarnybinės komandiruotės, ligos, atostogų metu ar kitais atvejais, kai šis negali eiti pareigų, ir vykdo pavaduojamo darbuotojo funkcijas;
4.23. teikia skyriaus vedėjui pasiūlymus dėl skyriaus veiklos optimizavimo ir inovacijų diegimo;
4.24. vykdo kitus nenuolatinio pobūdžio pavedimus pagal skyriaus kompetenciją, siekiant skyriaus tikslų ir uždavinių įgyvendinimo;
4.25. specialistas yra tiesiogiai pavaldus skyriaus vedėjui.

